
Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Latien waor de taol vaan de aw Romeine. In 't 
westelek deil vaan hun imperium woort hun taol es 
handelstaol gebruuk en in't groetste deil devaan is ze 
ouch de volkstaol gewore. 't Frans, Spaons, Portugees, 
Italiaans en de ander Roemaanse taole stamme aof van 
't Latien. 

Na 't oetereinvalle vaan 't Romeins Riek bleef 't 
iewelaank de taol vaan de Roems-Kathelieke Kerk en 
vaan de wetensjap. Nog ummertouw weurt op 
gymn asia in Nederland en't Belsj Latien oonderweze, 
veural veur de werke vaan de klassieke Latiense 
sjrievers te kinne leze. 't Aajdgrieks heet 'n zelfde 
positie, allewel tot daoraon get minder tied besteid 
weurt. 

Inheimse name: 

lingua Latina 

Gekald in: 

oersprunkelek Latium, 

Indo-Europees 

Latien (dialek vaan 

Aantal sjpraekers: 

historisch 

Extern linke 


Historic 


Prehistoric, vorming 

Hoofartikel: Italische taole 

't Latien is, es ein vaan de Italische taole, deil vaan de 
Indogermaanse taolfamilie, wat welt zegke tot de volker die 't 
spraoke in de prehistorie (wienie perceis liet ziech nog neet zegke) 
oet't ooste nao Italie zien gemigreerd. Wie de aander Italische taole 
is 't ouch 'n kentumtaol; Latien is zelfs de naomgever vaan dees 
gropering (< centum 'hoonderd'). 't Is neet zeker of 'n uniform Proto- 
Italisch, 'nen hypothetische veurgenger vaan alle Italische taole, 
bestande heet; mesjiens moot me't Italisch lever zeen es 'n losvaste 
groop ing verwante taole. Ing verwant met't Italisch zien veural't 
Venetisch (te zeen es 'n zostertaol) en de Keltische taole. 
Kinmerkend veur de Italische groop zien oonder mier't verdwijne 
vaan de geaspireerde consonante (beveurbeeld PIG *bhreh 2 ter > 
Latiens frater ),'t vervalle vaan d'n dualis en vrij good behaajd vaan 
de diftonge. 


Boete't Latien bestoont de Italische groop oet't Oskisch, 't Umbrisch, 't Zuid-Piceens en't Faliskisch. De 
ierste drei vorme de Sabellische ('Sabijnse') oonderverdeiling, dewijl't Faliskisch same met't Latien de 
aander oonderverdeiling is. In de broonstied, dus op't memint tot Roeme opkump, zien de Sabellische taole 
hiel vaol belaankrieker en groeter es 't Latien-Faliskisch. Dinger die 't Latien oondersjeie vaan de 
Sabellische taole zien't behaajd vaan de Indogermaanse *k w - ( quis 'wee', tegeneuver Oskisch pis ) en de 
reflex vaan de aw -*d h - en -*b h - (d.w.z. tosse vocaole) es -d- resp. -b- (media tegeneuver Oskisch mefia). 
Aander bezunderheid vaan't Latien is de oontwikkeling vaan de aw *d h - (aon't begin vaan e woord dus) tot 
f- (forum, verwant aon Limborgs deur). In't Faliskisch verandert ouch de *g h - aon 't woordbegin in f-, 
dewijl die in't Latien 'n h- weurt (Latiens hodie tege Faliskisch foied 'vaandaog'). 



Taole in protohistorisch Italie. 


Preklassieke historie 

Hoofartikel: Aajdlatien 

't Latien woort in de vreug daog vaan Roeme neet allein gesproke in Roeme, meh in groete deile vaan de 
Latium (vaandao de naom); zien sprekers stoon bekind es de Latiene. Euver de dialekte vaan aander stei kin 
neet vaol gezag weure, umtot haos gein inscripties drin zien euvergelieverd. Vreuger meinde me tot de 
aajdste Latiense teks boete Roeme (naomelek in Palestrina) gevoonte waor; de zoegenaomde fibula 
Praenestina zal evels 'n vervalsing zien. Wei authentiek is de lapis niger, 'n fragmentarische religieus teks 
oet't ind vaan de keuningstied of't begin vaan de Republiek, deep oonder't Forum Romanum. Mier euver't 
Aajdlatien liet ziech zegke oet aander inscripties en oet euvergelieverde religieus en juridische formules; die 
leste zien deks evels corrup euvergelieverd umtot me ze later aonpasde aon moderner vorm vaan Latien. 


















De grammair vaan 't Aajdlatien versjelde nog aonzeenlek vaan 't 
Klassiek Latien. Zoe had de taol nog zeve echte naomvalle (met 'ne 
volweerdege locatief, allein es relik aonwezig in't Klassiek Latien), 
indegde d'n ablatief inkelvoud nog op 'n -d, de genitief inkelvoud op 
'n -s en de nominatief inkelvoud vaan de twiede declinatie op -os 
(tegeneuver Klassiek -us), wat mier pareert met verwante taole. In't 
perfectum kump reduplicatie nog deks veur ( fefeci 'iech hob gedoon' 
tegeneuver Klassiek feci). De aw Indogermaanse diftonge zien vaol 
beter bewaord es in de klassieke taol, op 'n meneer die mier aon't 
Oskisch herinnert. 


Klassiek Latien 

Hoofartikel: Klassiek Latien 

In de derde iew veur Christus heet de taol ziech oonderhaand 
oontwikkeld tot wat veer es Latien kinne. Tekste oet de derde en 
twiede iew veur Christus gief me daan ouch neet mier aon met 
"archa'isch", meh met "pre-klassiek". In dees iewe, boe-in't Romeins 
Riek in oorlog is met Carthago en Hellas, geit de Romeinse cultuur 
met sprung veuroet, zoewel in literatuur wie ouch in historiesjrieving 
en (politieke) sprekerskuns. Gevolg is tot de taol laankzaamaon 
normatiever geit weure: grammair, oetspraok en vocabulair weure 
vasgelag. Hoegdepunt vint't normatief vaslegke vaan't Latien bij 
Cicero. Haom, en aander groete sjrievers wie Vergilius , Ovidius, 
Horatius en Caesar, kint me zoevaol respek touw tot me hun taol't 
Gouwe Latien zal neume. Met dees figure zien v'r aongekoume bij't 
Klassiek Latien. 



Lapis niger, ajdste oonumstreie 
Latiense teks. 


De literatuur vaan de ierste iew nao Christus, vaan de vreuge 
Keizertied dus, steit bekind es't Zelvere Latien. Deze taolstandaard 
stik volges filologe oongunsteg aof bij 't Gouwe Latien door e 
touwgenome formalisme en minder natuurleke spontanieteit. Toch 
lieverde ouch dees periood e paar canonische sjrievers op, zoewie 
Juvenalis, Seneca, Suetonius en Tacitus. De periood vaan't Zelvere 
Latien kin me 'n ind in de twiede iew laote doorloupe. 


Posklassiek Latien 

Hoofartikele: Laatlatien, Vulgair Latien 



Met de vorming vaan't Gouwe Latien raakde't literair acrolek los 
vaan de spreektaol vaan't volk. Sjrievers met minder pretentie, wie 
Catullus, hanteerde mier 'n "spreektaol", boe-in al waord veurkaome 
die Cicero zeker hej aofgekaord (wie beiius tegeneuver pulcher veur 
'sjoen'). Martialis deeg later 'tzelfde. Inscripties laote nog vaol mier Cicero, icoon vaan't "Gouwe 

zien: zoe bliek tot al in de ierste iew veur Christus de -m aon 't Latien". 

woordind begos te verdwijne, of es nasalisatie in de veurgoonde 
vocaol gong "zitte". De graffiti vaan Pompeii, boe-in soms 

verrassend opeharteg fonetisch gesjreve woort, tuine in de ierste iew nao Christus al 't op groete sjaol 
verdwijne vaan de -t en aander indklaanke aon -'t Italiaans in d'n dop. Vaanaof de derde iew geit't hel - daan 

















versumpelt ziech 't buigingssysteem ummer sterker. Dit Latien, 
gesproke door 't volk en bezejd met waord, oetspraokvariante en 
verbuiginge die boete de norm vele, neump me Vulgair Latien en't 
is hei-oet tot ziech laankzaamaon de Romaanse taole oontwikkele. 

Dees taol woort in principe - op oetzunderinge wie de geneumde 
graffiti nao - neet opgesjreve; gesjreve Latien oet de leste iewe 
emuleerde't Klassiek Latien. Toch had de taol wel invlode oet de 
spreektaol, zeker bij vreug-Christeleke sjrievers, die deks bewos, oet 
nederegheid, 't contak met't volk en zien taol opzochte. Ouch zien 
dao nuivorminge en nui lienwaord die in't Klassiek Latien nog neet 
bestoonte. Dit alles neump me Laatlatien. Me moot de terme Vulgair 
Latien (volkstaol, sterk versjellend vaan 't Klassiek Latien) en 
Laatlatien (sjrieftaol, in groete liene geliek aon de klassieke taol) 
neet doorein hole. 


Middeliews en Humanistisch Latien 

Hoofartikele: Middeliews Latien, Neolatien 



De Civitate Dei vaan Augustinus. 

Es 't Romeins Riek te val kump en de Romaanse volkstaole tot 
oontwikkeling koume, verluis 't Latien laankzaamaon zien status 
vaan spreektaol, zelfs veur de politieke of kerkeleke elite. Es 
sjrieftaol - veur zoewied vreug in de middeliewe nog gesjreve weurt 
- helt't evels nog laank 'n monopoliepositie. In't bezunder weurt't 
Latien noe de taol vaan de kerk (nao't Oosters Sjisma vaan 1054 de 
Roems-Katholieke kerk). De taol is sterk aon veranderinge 
oonderheveg. In't begin betrof dit nog veural Griekse waord, umtot 
vaol vaan de vreug-Christeleke theologie in die taol is gesjreve. Wie 
de clerus nao 't Latien euvergong, woorte dees begrippe neet 
vertaold. In de loup vaan de middeliewe weurt de kinnes vaan 't 
Grieks in Wes-Europa evels haos non-existent. De politieke 
dominantie vaan de Germane (door Sjarel de Groete) maak tot ouch 
vaol Germaanse waord in 't Middeliews Latien terechkoume. De 
oetspraok varieert vaan land tot land, al nao wat in de volkstaole 
gebrukelek is. Universeel is evels de veranderde oetspraok vaan de c 
veur ae, e en z (Klassiek aided /k/), oetspraok vaan -ti- es /tsi/, 
oetspraok vaan ae en oe es e en oetspraok vaan y es z. Soms weurt de 
spelling daoraon ouch aongepas (racio veur ratio, puelle/puellq veur 

puellae, sylva veur silva). Dit kos versjelle naomaote de sjriever mie wis vaan de klassieke sjrievers. Groete 
werke vaan de Middeliews-Latiense periood zien de Carmina Burana, en de Summa Theologiae vaan 
Thomas vaan Aquino. 



Summa Theologica vaan Thomas 
vaan Aquino. 


Tege't ind vaan de middeliewe, te beginne in de veertiende iew, kaom evels't humanisme op. Ein vaan de 
ierste dinger boe-in feitelek de klassieke Aajdheid es veurbeeld genome woort, waor de taol. Bij't sjrieve 
vaan't Latien mos me idealiter ad fontes : nao de bronne. Es de bronne woorte de klassieke sjrievers gezeen. 
Vrijhede die ziech de Middeliews-Latiense sjrievers hadde touwgestande neumde me "gotisch" (d.w.z. 
"barbaars"). De humaniste verdeepde ziech, aanders es de middeliewse theologe, ouch in't Grieks, wat veur 
e vernuid inziech in de Griekse lienwaord in't Latien zorgde. Zoe oontstoont laankzaamaon't Neolatien, wat 
ziech zoevaol meugelek weer riechde op de klassieke standaard. 



























't Begin vaan de Nuien Tied zaog evels ouch 'n emancipatie vaan de 
volkstaole es sjrieftaole. Literatuur in de volkstaol waor al in de late 
middeliewe opgekoume, mier proza'rsche tekste volgde noe ouch, 
zoe good wie - in protestantse gebeie - biebelvertaolinge. Dit alles 
hong ouch same met de koms vaan d'n drokpeers. Wat veur't Latien 
euverbleef waor de wetensjap: tot en met de achtiende iew zouwe de 
mieste wetensjaps- en filosofiebeuk in 't Latien versjijne. In de 
negentiende iew begoste veural Ingels, Duits en Frans dat euver te 
numme. 't Latien bleef wel tot laat in de negentiende iew in gebruuk 
es collegetaol aon universiteite. In de katholieke kerk bleef 't 
gebruuk vaan 't Latien nog langer universeel: de mes bleef tot 't 
Twiede Vaticaans Concilie in't Latien, zoe good wie theologische 
literatuur. Biebelvertaolinge in katholieke len waore tot 1900 witte 
raove. Noe nog aided weure encyclieke (gemeinelek) in 't Latien 
gesjreve. In de wetensjap heet't Latien allewijl zien veurnaomste 
gebruuk in de naomgeving vaan organismes; 't systeem wat 
Linnaeus heivoor bedach is nog ummertouw in gebruuk. 


CAROL! LINN/tl, 

D O C T O It I t MI Old XI, 

SYSTEM A NATUR/E, 

K E G N A T R I A N A T U R .E 
trSTIKlTICI r i o , ft , m t 

CLASSES. OHUINES, 
GENERA. * trECIU 

Systema Naturae vaan Linnaeus. 


Allewel tot't Latien roond 1900 dus es actief gebruukde taol leek te 

verdwijne, kaom in de twintegste iew 'n nui raasj op: de Neolatiense vertaoling vaan populair literatuur. Dit 
betrof veural kinderbeuk en stripbeuk. Dees traditie begos met Winnie the Pooh (es Winnius ille Pu in 1960 
oetgebrach) en heet es bekindste en populairste exponinte de Latiense vertaoling vaan Asterix ('n stripserie 
die jummers in de Romeinsen tied spaolt). Doelgroop veur dit soort vertaolinge zien veural de gymnasiaste 
die in de Westerse wereld nog ummertouw op sjaol Latien liere. 'nen Inkeling zuut veur't Latien 'n rol es 
internationaol hulptaol eweggelag; veur de mieste is't evels mer 'nen hobby. 


Klaanklier 


Allewel tot euver sommege details oondudelekheid blijf, velt de Latiense klaanklier vrij good te 
reconstruere. Dat kump in de ierste plaots doortot ze vrij sumpel is, in de twiede plaots doortot ze fonetisch 
in haor eige alfabet (Zuug oonder) woort gesjreve en in de derde plaots door vergliekend oonderzeuk nao de 
Romaanse taole en nao lienwaord in aander taole. Dinger wie't feit tot de c aided es /k/ kloonk laote ziech 
beveurbeeld vasstelle oet't lienwoord keizer, oet Caesar (Neolatiense oetspraok /tje:zar/, Klassiek Latien 
evels /kaisar/. De k- aon 't begin vaan keizer is e bewies veur de [k] aon 't begin vaan Caesar in de 
klassieken tied). 


Vocaole 

't Latien heet e sumpel systeem vaan vief vocaole in twie lengdes: laank en kort. De vocaole zien a, e, i, o en 
u. De fonetische kwaliteite waore woersjijnelek ouch respectievelek /a/, /e/, /if, lol en Ini. 'ne Zesde vocaol is 
de y (oetspraok ouch /y/), die allein in Griekse lienwaord veurkump. Lang vocaole kinne in modern Latiens 
sjrif weure aongegeve met 'ne macron: a, e, T, 6, u. De Romeine koste dit teike neet. 't Weurt veural gebruuk 
in dictionaire (veur minimaal pare wie malus 'slech' en malus 'appeleboum' oeterein te kinne hawwe, en es 
holp bij't scandere vaan poezie) en in grammaire (zoewie heioonder't geval is). Es me welt kin me 'n korte 
vocaollengde aongeve met 'ne breve: <3, e, i etc. Dit weurt nog vaol minder gedoon es't zette vaan 'ne 
macron: es macra weure gebruuk, maag me aonnumme tot oongemarkeerde vocaole kort zien. De breve kin 
wel weure gebruuk um de kortheid vaan de vocaol te benaodrokke, beveurbeeld in't versjel tosse par ere en 
parere (twie werkwaord in versjellende declinaties). 













De klaankwette vaan't Latien vereise tot 'ne vaan natuur lange vocaol kort weurt es twie consonante drop 
volge of es 'r gevolg weurt door 'nen aandere vocaol: videre 'zien', meh video 'iech zeen'. Griekse waord 
vorme't oetzundering op dees leste regel: Menelaus oet MeveAaoq. 


Diftonge 

Diftonge zien ae [ai~ae], oe [oi~oe] en au [au]. Oe kump in oersprunkelek Latiense waord neet vaol veur. 


Consonante 

Consonante zien b, c/k /k/, d, f, g, h, k, l, m, n, p, qu /k w /, r, s en t. i/j en u/v (zuug oonder) zien haafvocaole. 
X is 'n digraaf veur /ks/. Z kump allein in Griekse waord veur en klink es /dz/. 

De m veur 'nen andere consonant en aon't woordind begos al vreug te verdwijne; dinkelek vormde ze met 
de klinker deveur 'ne nasaole klaank. Puellam woort zoe [puel:a]. 


Prosodie 

't Latien heet't Proto-Indogermaans muzikaal accent aofgesjaf en vervaange door de dreisyllabewet. Die helt 
't volgende in: 

■ Bij waord vaan twie syllabes velt de naodrok ummer op de ierste syllaab: bene, sator, bellum. 

■ Bij waord met drei of mier syllabes velt de naodrok op de veurleste syllaab es die laank is, op 
de twie-nao-leste syllaab es de veurleste syllaab kort is: senator, con trac tus, laud ate, meh 
mus culus. pern ere, gentium. 

'n Korte syllaab is 'n syllaab die indeg op 'ne korte vocaol. 'n Lang syllaab is 'n syllaab die indeg op 'ne 
consonant of 'ne lange vocaol. 

Aongehaange partikele met de beteikenis vaan e woord, meh vasgesjreve aon't woord wat deveur kump, 
weure bij de dreisyllabewet es integraol deil vaan't woord gerekend. Vaandao spondes 'diech beloufs', meh 
spondesne 'beloufs diech?', en populus 'volk', meh populusque 'en't volk'. 

Sjrif 


Hoofartikel: Latiens sjrif 

't Latiens alfabet, wat allewijl euver de ganse wereld veur hoonderde taole gebruuk weurt, is oontwikkeld 
oet twie bronne. Die bronne koume vaan de twie besjavinge die Roeme't mieste hobbe gevormp: de Etruske 
en de Grieke. 't Latiens sjrif kump dus aon d'n eine kant vaan 'ne variant vaan't Italisch alfabet (wat op zien 
beurt weer vaan't Grieks sjrif kump), is aon d'n andere kant evels ouch direk gebaseerd op't Grieks sjrif, en 
wel op de variant dee in Magna Graecia (de Griekse kolonies in Zuid-Italie) gebruuk woort. Vaan't Latiens 
alfabet velt te zegke tot 'nen archa'ische, preklassieke variant vaan't Grieks es sjabloon heet gedeend: de wau 
of digamma waor nog in gebruuk (ouch al krijg dees letter in 't Latien 'n aander klaankweerde) en d'n 
upsilon woort nog es /u/ oetgesproke. 't Etruskisch maak gei versjel tosse /k/ en /g/; daorum moot't Latien 
d'n Italische gamma, beter bekind es de C, opsplitse in twie nui letters (de variant weurt G, 'n c met e 
striepke). C, Ken Q hobbe eigelek dezelfde klaankweerde. C en K weure aonvenkelek doorein gebruuk, tot 
de C't wint (de K blijf allein bij traditie in't woord Kalendae ). De Q weurt gereserveerd veur de vaol 




veurkoumenden digraaf qu. De I en V zien veuresnog letters met twie functies: vocaol (z resp. u) en 
haafvocaol (j resp. v. In modern tekste weure de u en v wel oetereingehawwe, meh weurt de j neet gebruuk. 
't Aajdlatiens alfabet zuut zoe oet: 

ABCDEFGHIKLMNOPQRSTVX 

Es de kinnes vaan't Grieks oonder gelierde Romeine algemein weurt, koume dao de letters Y en Z bij. Y is 
nog 'ne kier d'n upsilon, dee in't Grieks intosse vaan oetspraok is veranderd. De letters phi, theta en chi 
nump't Latien neet euver: in Griekse waord met die klaanke sjrijf me gewoen PH, TH respectievelek CH. 

In de middeliewe weure I en J wie ouch U en V gedifferentieerd. Ouch weure de klein letters ingeveurd, die 
zien aofgeleid vaan't cursief ('loupend') sjrif. In lienwaord oet de Germaanse taole kin in Middeliews Latien 
ouch de W optrejje, oersprunkelek twie v's nevenein. 

In de aajdheid waor't gebrukelek um waord zoonder spaties aonein te sjrieve. Vaanaof de middeliewe woort 
de spatie regel. 

Grammair 


Hoofartikel: Latiense grammair 

Vormlier 

De vormlier vaan't Latien is, in verglieking met de modern Germaanse en Romaanse taole, sterk fusioneel 
en vormeriek. Door de presintie vaan naomvalle kin 't aontal preposities sterk beperk weure, door de 
vervoging vaan't werkwoord kin't oonderwerp deks weure eweggelaote en kin met ei woord weure gezag 
boeveur 'n taol wie't Limborgs 'ne ganse zin veur nujeg heet. 

Naomwaord 

Latiense substantieve weure verboge in twie getalle, inkelvoud en miervoud, en zes naomvalle: nominatief, 
genitief, datief, accusatief, vocatief en ablatief. De vocatief versjelt mer bij oetzundering vaan de 
nominatief. 'ne Zevende naomval, de locatief, is es relik in de taol aonwezeg. 't Latien heet gein lidwaord. 

Substantieve weure verboge in vief declinaties (klasse vaan verbuiging), ingedeild nao de typische letter in 
de verbuiging. De ierste of a-declinatie (euverwegend vrouwelek), de twiede of o-declinatie (euverwegend 
mannelek en oonzijeg) en de derde of gemingde declinatie koume't mieste veur. 

a-declinatie 



puella ('meidske') 

inkelvoud 

miervoud 

nom. 

puella 

puellae 

gen. 

puellae 

puellarum 

dat. 

puellae 

puellls 

acc. 

puellam 

puellas 

voc. 

=nominatief 

abl. 

puella 

puellls 





o-declinatie 



hortus ('hoof) 
(mannelek paradigma) 


pilum ('speer') 
(oonzijeg paradigma) 

inkelvoud 

miervoud 

inkelvoud 

miervoud 

nom. 

hortus 

hortT 

nom. 

pTIum 

pTIa 

gen. 

hortT 

hortorum 

gen. 

pTIT 

pTIorum 

dat. 

horto 

hortTs 

dat. 

pTIo 

pTITs 

acc. 

hortum 

hortos 

acc. 

=nominatief 

voc. 

horte 

=nom. 

voc. 

abl. 

horto 

hortTs 

abl. 

pTIo 

pTITs 


gemingde declinatie 

N.B. dit zien mer inkel veurbeelde vaan meugeleke verbuiginge in de derde declinatie 



senator ('senator') 
(mannelek) 


pars ('deil') 
(vrouwelek) 


certamen ('wedstried') 
(oonzijeg) 

inkelvoud 

miervoud 

inkelvoud 

miervoud 

inkelvoud miervoud 

nom., 

voc. 

senator 

senatores 

nom., 

voc. 

pars 

partes 

nom., 

voc. 

certamen certamina 

gen. 

senatoris 

senatorum 

gen. 

partis 

partium 

gen. 

certaminis certaminum 

dat. 

senator) 

senatoribus 

dat. 

part) 

partibus 

dat. 

certaminT certaminibus 

acc. 

senatorem 

senatores 

acc. 

partem 

partes 

acc. 

=nominatief 

abl. 

senatore 

senatoribus 

abl. 

parte 

partibus 

abl. 

certamine certaminibus 


Zuug wijer't hoofartikel veur de relatief zeldzaam veerde of u-declinatie en vijfde of e-declinatie. 

Adjectieve passe ziech aon aon't substantief boe ze bijhure: ze numme dezelfde naomval, 'tzelfde getal en 
'tzelfde geslach aon. Dao zien twie soorte adjectieve: thematische en athematische. De thematische 
adjectieve indege in hunne citeervorm op -us, beveurbeeld altus 'hoeg'. Bij manneleke waord verbuig me ze 
wie hortus, bij vrouweleke wie puella en bij oonzijege wie pilum. Athematische adjectieve indege op -is 
(beveurbeeld fords 'sterk') en ze goon oongeveer wie substantieve oet de derde declinatie. Bij mannelek en 
vrouwelek zien de vorm geliek, bij't oonzijeg indeg de vorm in nominatief en accusatief op -e. 

Vergroetende trap weure gevormp op -ior: altior 'hoeger', fortior 'sterker'. Adjectieve in de vergroetende trap 
zien aided athematisch. De euvertreffende trap indeg op - issimus : altissimus 'hoegste', fortissimus 'sterkste'. 
Dees aofleidinge zien ummer thematisch. 

Bij waord aofgeleid vaan adjectieve weure gevormp met 't achterveugsel -e (thematisch) of -iter 
(athematisch): alte, fortiter. 


Veurnaomwaord 




Persoenleke veurnaomwaord zien ego (ierste persoen), tu (twiede persoen) en is, ea, id (derde persoen) veur 
't inkelvoud en nos (ierste persoen) en vos (twiede persoen) veur't miervoud. De nominatiefvorm vaan dees 
waord weure allein bij groete naodrok gebruuk, umtot oet de persoensvorm in de zin aided wel bliek um 
welke persoen't geit. De vorm vaan de aander naomvalle koume evels algemein veur. 

Bezitteleke veurnaomwaord gedraoge ziech in't Laden wie gewoen (thematische) adjectieve. Ze luie meus 
'mien', tuiis 'dien', suits 'zien/haor/hun', noster 'eus' en vester 'eur'. 

Vraogende weurnaomwaord zien quis 'wee' en quid 'wat'. Hun verbuiging kump bij benaodering euverein 
met de athematische adjectieve. 

't Betrekkelek veurnaomwoord is qui (mannelek), quae (vrouwelek), quod (oonzijeg). Dit woord heet e 
groet aontal specifieke vorm die allein bij veurnaomwaord veurkoume. Wijer liek hun verbuiging op die 
vaan quis/quid. 

Aonwiezende veurnaomwaord zien hie, haec, hoc (kortbij), iste/ista/istud (wijer eweg) en ille/illa/illud 
(wiedste eweg). Ouch dees waord kinne de typische veurnaomwoordeleke verbuiging; bij iste en ille zuut 
me 'n dudeleke verminging vaan thematische en athematische vorm. 


Telwaord 

De mieste Latiense hooftelwaord zien oonverbuigbaar. Oetzunderinge op dees regel zien unus 'ein', dud 
'twie' en tres 'drei'. Unus weurt verboge wie e gewoen adjectief, dud - de -o is 'n euverbliefsel vaan d'n 
awwen dualis - bij benaodering ouch, tres (genitief trium ) geit volges de derde declinatie. Centum 'hoonderd' 
en mille 'doezend' zien in't inkelvoud indeclinabel meh weure in't miervoud wel verbuigbaar; centum wie e 
gewoen adjectief, mille (miervoud milia) wie e substantief. 

Boete de hooftelwaord kint't Latien nog rangtelwaord (aided e thematisch adjectief; de vorming is te 
oonregelmaoteg um hei te bespreke), getaladverbia (beveurbeeld quinquies 'vief kier') en deilende 
telwaord (wie denf'per tien'). 

Werkwaord 

't Latiens werkwoord weurt verveug nao versjellende aspekte, te weite persoen (ierste, twiede, derde 
persoen), getal (inkelvoud, miervoud), wijs (indicatief, conjunctief en imperatief), agens-genus (actief en 
passief) en tied (praesens, imperfectum, perfectum, plusquamperfectum, futurum simplex en futurum 
exactum). Daobij koume nog 'n aontal aofleiinge die 'n ander functie es de persoensvorm hobbe: infinitief, 
oonvoltoejd en voltoejd deilwoord, gerundium, gerundivum en supinum I en II. De citeervorm vaan e 
Latiens werkwoord is ofwel d'n infinitief ofwel d'n ierste persoen inkelvoud: 't Latiens woord veur 'prieze' 
kin me in 'nen dictionair dus vinde es laudare of es laudo (letterlek: 'iech prijs'). 

Latiense werkwaord weure verdeild in veer conjugaties, d.w.z. veer types vaan verveuging, gekarakteriseerd 
nao de typische letter in de stam. De a-conjugatie (infinitief op -are) kump wiedoet't mieste veur; aander 
types zien de e-conjugatie (op -ere, relatief zeldzaam), de i-conjugatie (op -ire) en de consonant-conjugatie 
(op -ere). Esse 'zien', posse 'kinne' en velle 'welle' zien zoe oonregelmaoteg tot ze boete dees veer 
conjugaties valle. Es beknop veurbeeld vaan de Latiense conjugatie volg hei de verveuging vaan laudare 
'prieze'. 


laudare ('prieze') 




actief 

passief 


indicatief 

conjunctief 

imperatief 

indicatief 

conjunctief 

imperatief 

1 ink. 

laudo 

laudem 


laudor 

lauder 


2 

laudas 

laudes 

lauda 

laudaris 

lauderis 

laudare 

3 

laudat 

laudet 

laudato 

laudatur 

laudetur 

laudator 

1 mv. 

laudamus 

laudemus 


laudamur 

laudemur 


2 

laudatis 

laudetis 

laudate 

laudamini 

laudemini 

laudamini 

3 

laudant 

laudent 

laudanto 

laudantur 

laudentur 

laudantor 

infinitief 

laudare 

laudarT 

participium 

laudans, -antis 



't Imperfectum weurt gevormp met d'n infix -ba- (indicatief) en -re- (conjunctief): laudabam 'iech prees', 
laudarer 'tot iech woort gepreze'. Vorm veur d'n imperatief bestoon hei neet. 

't Futurum kint allein vorm veur d'n indicatief. Bij de a-declinatie weurt't gevormp met d'n infix -b-: 
laudabo 'iech zal prieze'. Dao besteit ouch 'n actief deilwoord veur't futurum op - urus: laudaturus. 

't Perfectum krijg 'nen eige stam. Bij regelmaotege werkwaord indeg de stam op 'n v: laudavi 'iech hob 
gepreze'. 



actief 

passief 


indicatief 

conjunctief 

indicatief 

conjunctief 

1 ink. 

laudavi 

laudaverim 

laudatus/-a/-um 
sum, es, est 

laudatus/-a/-um 
sim, sis, sit 

2 

laudavistT 

laudaveris 

3 

laudavit 

laudaverit 



1 mv. 

laudavimus 

laudaverimus 

laudatT/-ae/-a 
sumus, estis, sunt 

laudati/-ae/-a 
simus, sitis, sint 

2 

laudavistis 

laudaverltis 

3 

laudaverunt 

laudaverint 



infinitief 

laudavisse/laudasse 

laudatus esse 

participium 


laudatus, -T 


't Plusqumperfectum gebruuk de perfectumstam en veug dao't tiedskinmerk -era- en de persoensoetgaank 
aon touw: laudaveram 'iech had gepreze'. 

't Futurum exactum zet d'n infix -er- achter de perfectumstam: laudaverd 'iech zal hobbe gepreze'. 

't Gerundium is d'n infinitief verboge es zelfstendeg naomwoord: laudandT, genitief bij laudare. 

't Gerundivum is 'n adjectief wat aongief tot't objek 'n ache moot oondergoon: laudandus 'wee, wat moot 
weure gepreze'. 

't Supinum weurt vaan 't voltoejd deilwoord aofgeleid in speciaal oetdrokkinge: impossibile laudatu 
'oonmeugelek te prieze'. 


Syntaxis 





Door de oetgebreide verbuiging is de woordorde in 't Latien relatief vrij: me kin de woord in 
oongebrukeleke petroene zette zoonder tot de beteikenis verandert. De gewoen volgorde is SOV - dat welt 
zegke: de persoensvorm steit achteraon. E sumpel zinneke wie Gaius Claudiam videt 'Gaius zuut Claudia' 
kin evels zoonder groete probleme weure umgelag tot Claudiam Gaius videt, Gaius videt Claudiam of 
Claudiam videt Gaius. Allein't veuraonzette vaan't werkwoord is hiel oongewoen (dit zouw nog kinne in de 
poezie). Es 'ne taolgebruker't veurwerp veuraonzet, wie in't bovestoond veurbeeld Claudiam Gaius videt, is 
dat gemeinelek um groete naodrok te legke (' Claudia is't, die Gaius zuut'). 

Naodrok legke kin me ouch, door 't oonderwerp oet te drokke es dat neet hoof - aanders gezag, door 
persoenleke veurnaomwaord in de nominatief te gebruke. Cras canem castigabo beteikent zoe gewoen 
'morge zal iech d'n hoond houwe'; Cras ego canem castigabo welt zoevaol zegke wie 'morge zal iech, neet 
iemes aanders, d'n hoond houwe'. 

Adjectieve koume miestal achter substantieve aon: canis ingens ' 'nen enormen hoond'. 't Umgekierde is 
evels ouch meugelek. 

'ne Bijzin dee es lijend veurwerp vaan 'nen hoofzin deent, weurt miestal in d'n accusativus cum infinitivo 
gezat: 't oonderwerp steit in d'n accusatief, de persoensvorm weurt 'nen infinitief. Beveurbeeld Pater non 
vult me canem castigare 'M'ne pa welt neet tot iech d'n hoond houw'. In bepaolde constructies weurt neet 
accusativus cum infinitivo, meh ieder accusativus cum participio gebruuk. 

Hiel beknop kin ouch 'ne bijzin weure gemaak door d'n ablativus absolutus, 'n constructie vaan e substantief 
+ participium (maak neet oet welk) allebei in d'n ablatief. Zoe weurt aongegeve tot de besjreve gebaortenis 
ziech aofspaolt neve wat in d'n hoofzin verteld weurt. Veurbeeld: Patre vigilanti canem castigare non 
possum 'Aongezeen m'ne pa oplet, kin iech d'n hoond neet houwe'. 

Vocabulair 


De Latiense woordesjat besteit veur 't beste deil oet Latiense erfwaord: waord direk oet 't Proto- 
Indogermaans metgenome. Umtot de oersprunkeleke Latiene 'n agrarisch volk waore, sjoot hun taol tekort in 
waord veur de topoi oet de besjaving. Dao waor dus 'n noedzaak tot Sprachausbau. Soms gebaorde dat door 
bestaonde Latiense waord nui beteikenisse te geve (pecunia 'geld', oersprunkelek 'veebezit'), meh dekser 
naom't Latien met de besjaoving ouch de waord vaan de mier oontwikkelde culture euver. Oet't Etruskisch 
kaome zoe waord wie persona 'masker' (oet phersu ), lucumo 'oonderkeuning' (oet lauchme ), arena 'zavel' en 
urbs 'stad'. D'n invlood vaan't Grieks waor in de begintied besjeie, meh woort in de klassieken tied neet te 
oondersjatte. Oet't Archa'isch Grieks - in dit geval de vaolal Dorische dialekte oet Italie - naom't Latien 
waord euver wie bos 'kooj' (oet (tout;), amp(h)ora 'kroek' (oet dpcpwpa) en oliva 'olief'. Oet't Klassiek 
Grieks koume talloos waord veur wetensjappeleke, filosofische en typisch Griekse dinger (phalanx, 
philosophia, xystus 'terras'). Oet de Koine kaome hiel vaol waord betrokke op't Christendom, 't Middeliews 
Latien naom ouch waord op oet de Germaanse taole. 

Literatuur 


De Latiense taol heet e groet en kwalitatief good corpus aon literatuur opgelieverd - dees literatuur, en d'n 
enormen invlood dee ze op de Westerse cultuur had, is de belaankriekste rei boeveur allewijl nog Latien 
gelierd weurt. Tot aon de derde iew veur Christus stelde ze neet vaol veur; de Latiense literatuur oet dezen 
tied bojt veur op Italische tradities. Nao oongeveer 250 v. Chr. deit de hiel groeten invlood vaan de Griekse 
lettere ziech gelle. De Romeine liere vaan hun nui vorm vaan lyriek, epiek, teniel, retoriek, historie en 
filosofie. Dit culmineert in 't bove geneump Gouwe Latien in de ierste iew veur Christus. De ganse 
keizertied ijlt't nog nao. Bij't begin vaan de Middeliewe verdwijnt de ganse traditie; Middeliews-Latiense 
literatuur kump pas op gaank met de Karolingische renaissance. 





Wat lyriek aongeit had 't Aajdlatien 'n eige traditie vaan korte gediechter veur allerlei touwpassinge. 
Religieus tekste zien haos oonveranderd in gebruuk gebleve tot aon de aofsjaffing vaan 't heidedom. 
Aajdlatiense lyriek stoont in 't saturnium, 'nen Italische veersvoot, door Horatius later es "horridus" 
umsjreve. Umtot zien meining door vaol Romeine gedeild woort, is de aw lyriek gooddeils verlore 
gegaange. D'n ierste Latiensen diechter dee d'n hexameter en aander Griekse veersveuj gebruukde waor 
Ennius (ierste helf ierste iew veur Christus). Ziene naovolger waor Horatius, dee es paragoon vaan de 
Latiense lyriek gong gelle. Catullus maakde lyriek op 'n aander, vaol minder pretentieus niveau. Lyriek met 
'n episch vertelkarakter kaom vaan Ovidius, dee zien Metamorfoses euver mythologische figure goon meh 
drejje um de taol minder es um de vertelling. Lyriek raak in de zelvere periood oet de mode. In zoewel de 
middeliewe es't humanisme woort't vaol gedoon es imitatie vaan de klassieke veurbeelde. 

Epiek kin me al zeuke in de tenielstokker vaan Livius Andronicus, meh kump in't Latien pas ech vaan de 
groond met Vergilius z'nen Aeneis, 'n epos nao't veurbeeld vaan Homerus. In de ierste iew leefde 'n aontal 
epische diechters, wie Statius en Lucanus. Hun werk weurt neet vaol mie geleze. 

Dramatiek begint in de Latiense literatuur al metein op zien hoegdepunt: met de komediesjriever Plautus en 
de tragediesjriever Livius Andronicus. Oet de laat-Latiensen tied gief't Geta. 

Satire waor 'n oersprunkelek Romeinse traditie, ouch al is ouch dit genre sterk be'mvlood door de Griekse 
literatuur (wat ziech tuint in de gebruukde veersvorm). D'n ajdste bekinde satiricus waor Gaius Lucilius, 
vaan wee aanders neet vaol mie bekind is es tot heer 'ne veurluiper in dit genre waor. De groetste vaan alle 
satirici is Juvenalis. Maotsjappijkritiek woort ouch gelieverd door Martialis, dee daoveur evels't epigram 
gebruukde. 

Proza steit in de aajdheid bekans synoniem veur zakeleke tekste. Tekste die veer noe literatuur (of perceizer 
belletristiek ) zouwe neume, stoonte steivas in poetisch metrum. 'nen Oetzundering is Petronius, dee zie werk 
me es antieke romans maag zien. Vaol belaankrieker zien evels toch wel de neet-fictioneel tekste in proza. 
Vaan de Grieke naome de Romeine de kuns vaan de rhetorica (spreke in't eupebaar) euver. 't Werk vaan 
Cato d'n Awwere bevat veurbeelde, meh belaankrieker is Cicero, dee neet allein 'ne standaard veur politiek 
spreke, meh zeker ouch veur correk Latien zetde. Historiesjrieving kaom vaan Livius (de vreug historie vaan 
Roeme sinds de stiechting vaan de stad), vaan Julius Caesar (dee zien eige campagne in Gallie besjreef en 
daomet't thuispubliek subtiel manipuleerde), vaan Suetonius (de leves vaan de vreug keizers, met vaol 
geveul veur sjendal en sensatie) en Tacitus. Lilosofie vint me oonder mie bij Seneca en Marcus Aurelius. 
Vitruvius sjreef euver architectuur, Apicius maakden e kookbook. Theologie had de Romeinse godsdeens 
aamper, meh't Christendom te mier. Aonvenkelek sjreef me de christeleke literatuur in't Grieks, tege't ind 
vaan't Romeins Rijk gong me evels op Latien euver. H. Augustinus vaan Hippo is zeker de bekindste en 
belaankriekste vaan dees kerkvajers. De theologische traditie in't Latien gong in de middeliewe natuurlek 
door; zij had haor hoegdepunt bij H. Thomas vaan Aquino, dee zien Summa Theologica 't begin- en indpunt 
woort vaan de scholastieke traditie. 

Extern linke 

■ De Latiense Wikipedia (https://la.wikipedia.org/) 

■ Holpbronne en tekste (http://nefer-seba.net/latin) 

